  Виталий Пронин Гурезь Пудга гуртын витети арзэ ини «Снежинка» нимо куасэн чошатсконъёс ортчозы. Туэ вожвылъяськон сиземын Юрий Гагарин космосэ лобем дырысен 50 ар тырмонлы. Чошатсконъёс нылпи садэ ветлись но покчи классъёсын дышетскись нылпиослы чакламын. Пичиос жыны километрез ортчозы, нош дышетскисьёс одиг но жыны иськеме мынозы. Гурезь Пудга школаысь дышетись, чошатсконъёсты радъясь, Анатолий Попов верамъя, туэ эстафетаез ортчытыны анай-атайёс но дышетисьёс юрттиськыны мылкыдзэс веразы. Ваньмызлы ик пичи спортсменъёслы ческыт кузьымъёс сётозы, нош вормисьёслы- грамотаос но шудонъёс.«Мынам Удмуртие» радио  